open-index/open-wikipedia-markdown huggingface dataset:
Väinö Syvänne

**Väinö Johannes Syvänne** (6. toukokuuta 1892 Helsinki – 17. tammikuuta 1982 Helsinki) oli suomalainen kirjailija ja käsikirjoittaja. Syvänne käytti nimimerkkejä *Tellervo Aunus*, *Jussi*, *Paavo Soirila* ja *V. J. Soljanko*.

Syvänteen tuotanto käsittää pääasiassa näytelmiä. Ilmari Unhon 1951 käsikirjoittama ja ohjaama elokuva Kuisma ja Helinä perustui Larin-Kyöstin kertovaan runoelmaan *Kuisma ja Helinä* ja Väinö Syvänteen samannimiseen näytelmään.
__NOTOC__
## Teoksia
* *Kun kansa nousee: Runoja*. Kustannusliike Erio, Helsinki 1918
* *Onnen pyhäkkö*. 1920
* *Humussa ja sumussa: 3-näytöksinen laulunäytelmä*, laulut säveltänyt Matti Jurva. 1927
* *Rakkauden arpajaiset: 3-näytöksinen maalaisnäytelmä*, laulut säveltänyt Yngve Ingman. 1930
* *Katkeamaton kaari: Nelinäytöksinen näytelmä*. 1931
* *Kuisma ja Helinä, musiikkinäytelmä*, laulut säveltänyt George de Godzinsky. 1931
* *Kun pahaa tekee niin kiikkiin joutuu*. 1932
* *Koskenlaskijan morsian: 3-näytöksinen kansannäytelmä lauluineen*, aihe Väinö Katajan samannimisestä romaanista. 1933
* *Rakkautta ja bensiiniä eli Eeva-emännän kesäasukas: Yksinäytöksinen iloittelu*. 1934
* *Simola ja Mälli-Pekka: 3-näyt. kansannäytelmä*. 1935
* *Intiaanit ja kullanetsijät*, lasten- ja nuorten näytelmä. 1939
* *Lemmen liekki leimahtaa: 3-näytöksinen iloittelu*. 1940
* *Rakastavaisten kommelluksia: Kolminäytöksinen farssi*. 1949
* *Kohtalokkaita tunteita: Kolmenäytöksinen näytelmä*. 1956
* *Savikääreitä ja lemmenkipuja*, komedia. 1970
* *Naiset kaikki kosimaan*, musiikkinäytelmä, laulut säveltänyt George de Godzinsky. 1977
Nimimerkillä *V. J. Soljanko*:
* *Salama iskee*: 3-näytöksinen näytelmä. Näytelmäkirjasto 38. Satakunnan kirjateollisuus, Pori 1938
* *Sydämiä eri tahdissa*: yksinäytöksinen iloittelu. Seuranäytelmiä 433. Karisto 1938
* *Kuka varasti setelit?*: salapoliisikertomus. Valittuja salapoliisiromaaneja 27. Karisto 1945
* *Kuka meistä on varas*: yksinäytöksinen jännitysnäytelmä. Tammen näytelmiä 17. Tammi, Helsinki 1945
* *Punatukkaisen naisen arvoitus*: salapoliisiromaani. Valittuja salapoliisiromaaneja 37. Karisto 1947

## Lähteet
* Dekkarinäyttely (pdf)

### Viitteet
Marker

**Marker** voi olla

*Marker, Norjan kunta Østfoldin läänissä.
*Chris Marker, ranskalainen elokuvaohjaaja.
*The Marker, elokuva.
*Marker-kromosomi, rakenteellisesti epänormaali kromosomi.
Grimmin veljekset (elokuva)

**Grimmin veljekset** (*The Brothers Grimm*) on Terry Gilliamin ohjaama, vuonna 2005 valmistunut seikkailuelokuva, joka kertoo fiktiivisen tarinan Grimmin veljeksistä. Elokuvan veljeksiä, Williä ja Jakea esittävät Matt Damon ja Heath Ledger.

## Tarina

Will ja Jake kiertävät Ranskan miehitysvallan alla olevaa Saksaa 1800-luvun alussa ja huijaavat maalaisia hyödyntäen näiden taikauskoisuutta. He taistelevat (sepittämiään) pahoja henkiä vastaan ja demoneja ja veloittavat sitten niitä pelkääviä kyläläisiä työstään.

Ranskalaiskenraali Delatombe uhkaa teloittaa veljekset huijauksien takia, ja pakottaa heidät sen uhalla selvittämään Marbadenin kylässä sattuneita tyttölasten katoamisia, joita hän epäilee veljesten kaltaisten huijareiden tekosiksi. Grimmit kohtaavat kuitenkin kylän viereisessä metsässä aitoa taikuutta: lumottua metsää hallitsee kuningatar (Monica Bellucci), joka aikoo tyttölapsien avulla hankkia itselleen ikuisen nuoruuden.

### Rooleissa

## Arvioita
*Turun Sanomien* Tapani Maskula kirjoitti haluavansa löytää Gilliamin elokuvasta jotain hyvää kun sitä on niin paljon haukuttu, mutta totesi tehtävän melko mahdottomaksi. Teoriassa Grimmin veljekset vaikuttaisi hänestä Gilliamille sopivalta aiheelta, mutta Gilliam suoltaa aiheestaan pelkkää luikuria. ”Aikansa älymystöön lukeutuneista miehistä väännetään *Grimmin veljeksissä* velhojen ja noitien perään pinkovia pölvästejä.”

## Lähteet
* Leffatykki 
* R&A 
### Viitteet
Tilhet

**Tilhet** (Bombycillidae) on varsin pieni heimo pienenkokoisissa varpuslinnuissa. Niitä löytyy luonnonvaraisina pääosin pohjoiselta pallonpuoliskolta. Eteläisimmät lajit elävät Keski-Amerikassa ja Lähi-idässä. Tilhien höyhenpeite on usein hyvin pehmeä ja silkkimäinen. Tilhet eivät ole muuttolintuja mutta muuttavat ruokailemaan etelämmäksi talvella. Sukupuolia ei pysty erottamaan toisistaan ulkonäön perusteella. Tilhien ravintoa ovat pääosin hyönteiset ja marjat

Tilhiin kuuluu vain yksi suku ja 3 lajia.

## Suvut ja lajit
### Tilhet ''Bombycilla''
* Amerikantilhi *Bombycilla cedrorum*
* Japanintilhi *Bombycilla japonica*
* Tilhi *Bombycilla garrulus*

## Lähteet
Bugatti Formula 1 -sarjassa

**Bugatti** osallistui Formula 1 -sarjassa ainoastaan yhteen MM-kilpailuun kaudella . Tallin autoa ajanut Maurice Trintignant keskeytti kilpailun 18.kierroksen jälkeen. Talli kilpaili myös Grand Prix -autoilussa ja F1-sarjan ulkopuolisissa kilpailuissa.

## Lähteet
Mustatilhi

**Mustatilhi** (*Phainopepla nitens*) on Pohjois-Amerikan lounaisosassa esiintyvä silkkitilhien heimoon kuuluva lintulaji, joka tunnetaan suoraviivaisesta lentotyylistään.

## Ravinto
Mustatilhi syö marjoja (erityisesti misteli), pieniä hyönteisiä, hedelmiä ja vihanneksia.

## Lisääntyminen
Mustatilhi rakentaa hyvin huomaamattoman, maljamaisen pesän kasvinkuiduista ja pienistä oksista.

## Lähteet
* Colin Harrison ja Alan Greensmith: *Koko maailman linnut*. WSOY, 1993. .

### Viitteet
Ken Takakura

**Gōichi Oda** () eli **Ken Takakura** (; 16. helmikuuta 1931 – 10. marraskuuta 2014) oli japanilainen näyttelijä. Hän nousi kansainväliseen maineeseen muun muassa roolillaan Sydney Pollackin elokuvassa *Yakuza – samuraitten kirous* (1975).

Kitakyūshūssa syntynyt ja Meijin yliopistosta Tokiossa valmistunut Takakura jatkoi uraansa vanhoille päivilleen saakka. Hän voitti Japanin akatemian parhaan näyttelijän palkinnon neljästi ja oli lisäksi kahdesti epäonnistuneesti ehdolla.

## Lähteet

## Aiheesta muualla
*
The Marker

**The Marker** () on yhdysvaltalainen Roel Reinén ohjaama toimintalokuva, joka julkaistiin suoraan DVD:lle 4. maaliskuuta 2008. Elokuva julkaistiin Suomessa 12. maaliskuuta 2008 nimellä The Marker. Pääosassa näyttelevät muun muassa Steven Seagal, Renée Elise Goldsberry ja Lance Henriksen.

## Juoni

Matt Conner (Seagal) on entinen poliisi, jonka elämä alkoi vajota siitä lähtien, kun hänet potkaistiin virastaan todisteena olleiden rahojen kadottua. Salamyhkäisen miehen lunastaessa Mattin velat pois hän pakottaa Mattin henkilökohtaiseksi salamurhaajakseen. Nyt hänen on tapettava rikollisia, mutta tunnistaako Matt enää rikollisia hyvistä kansalaisista liiallisen alkoholin käytön seurauksena.

## Rooleissa

## Lähteet
Sukkinaattidehydrogenaasi

**Sukkinaattidehydrogenaasi**, yksi sitruunahappokierron entsyymeistä, on mitokondrion sisäkalvon entsyymi. Se pelkistää sukkinaattia trans-fumaraatiksi ja siirtää vapautuneet elektronit FAD-molekyylille, jonka kautta ne siirtyvät eteenpäin elektroninsiirtoketjussa.

## Lähteet

## Aiheesta muualla
Migrash Harusim

**Migrash Harusim** () on kaupunginosa läntisessä Jerusalemissa. Migrash Harusim on kooltaan seitsemän hehtaaria (17 eekkeriä) ja sen rakentaminen aloitettiin vuonna 1860. Brittiläisen mandaatin aikana se oli hallinnollinen keskus. Entisessä keskusvankilassa, joka oli alkujaan venäläisten pyhiinvaeltajien keskus, toimii nykyään Irgunin ja Lehin kaltaisten sionistiryhmien toimintaa esittelevä museo.

## Lähteet

## Aiheesta muualla
Ammunnan Euroopan-mestaruuskilpailut 2007 - 10 m liikkuvamaali, tytöt

**10 m liikkuvassamaalissa** tytöt ampuvat ensiksi 20 hidasta juoksua ja sitten 20 nopeaa juoksua. Joukkuekilpailussa joukkueen muodostavat kolme saman maan kilpailijaa.

Tyttöjen 10 m liikkuvassamaalissa EM-kilpailut 2007 järjestettiin 16. maaliskuuta, Deauvillessä.
## Henkilökohtainen kilpailu

EE=Euroopanennätys

## Joukkuekilpailu

## Lähteet
* Ranskan ampumaurheiluliiton tietokanta
Dario Marianelli

**Dario Marianelli** (s. 1963 Pisa, Italia) on italialainen Oscar-palkittu piano-, orkesteri- ja elokuvamusiikin säveltäjä.

Marianelli sai säveltämästään *[[Sovitus (elokuva)|Sovitus]]*-elokuvan musiikista sekä Golden Globe että Oscar-palkinnon. Hän oli ehdolla Oscarin saajaksi jo kaksi vuotta aiemmin elokuvasta *[[Ylpeys ja ennakkoluulo (vuoden 2005 elokuva)|Ylpeys ja ennakkoluulo]]*.

## Osittainen filmografia

**[[I Went Down - pohjaan asti]]* (*I Went Down*, 1997)
**[[In This World]]* (2002)
**[[V niin kuin verikosto (elokuva)|V niin kuin verikosto]]* (*V for Vendetta*, 2005)
**[[Ylpeys ja ennakkoluulo (vuoden 2005 elokuva)|Ylpeys ja ennakkoluulo]]* (*Pride and Prejudice*, 2005)
**[[Grimmin veljekset (elokuva)|Grimmin veljekset]]* (*The Brothers Grimm*, 2005)
**[[Hyvästi Bafana]]* (*Goodbye Bafana*, 2007)
**[[Stranger in You]]* (*The Brave One*, 2007)
**[[Sovitus (elokuva)|Sovitus]]* (*Atonement*, 2007)
**[[Eat Pray Love – omaa tietä etsimässä]]* (*Eat Pray Love*, 2010)
**[[Rakkaudesta, unelmista ja kaloista]]* (*Salmon Fishing in the Yemen*, 2011)
**[[Anna Karenina (vuoden 2012 elokuva)|Anna Karenina]]* (2012)
**[[Bumblebee (elokuva)|Bumblebee]]* (2018)

## Lähteet

## Aiheesta muualla
*
*
Legio III Gallica

**Legio III Gallica** (*gallialainen*) oli roomalainen legioona, jonka Julius Caesar perusti vuonna 49 eaa. tai 48 eaa. Caesar käytti legioonaa sodassaan Pompeiusta vastaan. Legioona taisteli Dyrrhachiumin taistelussa ja Mundan taistelussa. Caesarin murhan jälkeen legioona joutui Marcus Antoniuksen palvelukseen. Legioona otti osaa Philippin taisteluihin. Legioonan lähetettiin tämän jälkeen itään, joka kuului Antoniuksen valtapiiriin. Vuonna 36 eaa. legioona otti osaa Antoniuksen epäonnistuneeseen Parthian sotaretkeen. Aktionin taistelun jälkeen legioona liitettiin Octaviauksen armeijaan ja lähetettiin takaisin Syyriaan. 

Neron aikana legioona oli osa Gnaeus Domitius Corbulon armeijaa kun hän soti Parthiaa vastaan. Legioona siirrettiin sodan jälkeen Moesiaan jossa se soti roksolaaneja vastaan 68–69. Neron kuoleman jälkeen legioona kannatti aluksi Othoa, mutta saapui Italiaan liian myöhään. Legioona palasi Moesiaan, mutta liittyi heti Vespasianusta kannattaviin joukkoihin. Vitelliuksen ja Vespasianuksen joukot kohtasivat Bedriacumin toisessa taistelussa. Tämän jälkeen legioona lähetettiin Juudeaan jossa ensimmäinen juutalaissota oli juuri käynnissä. Plinius nuorempi palveli legioonassa sotilastribuunina.

Vuosina 132–136 legioona taisteli juutalaisia vastaan kolmannessa juutalaissodassa. Legioona osallistui myös Lucius Veruksen sotaan Parthiaa vastaan. Legioonaa komensi tuolloin Avidius Cassius, joka julistautui keisariksi vuonna 175. Pertinaxin kuoleman jälkeen legioona kannatti Pescennius Nigeriä, mutta Septimius Severus kukisti hänet vuonna 194. Septimius Severus aloitti heti sodan Parthiaa vastaan ja annektoi Mesopotamian. 

Elagabalus lakkautti legioonan kun sen komentaja Verus kapinoi keisaria vastaan. Severus Alexander muodosti kuitenkin legioonan uudelleen ja legioona otti varmasti osaa tämän sotaan sassanideja vastaan. Legioona häviää lähteistä 300-luvulla.

## Lähteet
* Livius.org Legio III Gallica
Chris Vance

**Chris Vance** (s. 1. joulukuuta 1971 Lontoo) on englantilainen näyttelijä. Hän näytteli *[[Pako]]*-televisiosarjan kolmannella tuotantokaudella James Whistleriä ja jatkoi roolissa vielä neljännen kauden avausjaksossa. Chris on näytellyt myös muissa sarjoissa ja elokuvissa. Hän kasvoi Britanniassa ja Irlannissa. Hän on suorittanut insinöörin tutkinnon Newcastlen yliopistossa.

## Filmografia
### Elokuvat

### Televisiosarjat

## Aiheesta muualla
*
Keisarin uudet kuviot (videopeli)

**Keisarin uudet kuviot** on Argonaut Gamesin kehittämä ja SCEA:n julkaisema toimintapeli, joka pohjautuu Disneyn samannimiseen elokuvaan. Peli tuli markkinoille Yhdysvalloissa 13. marraskuuta 2000 ja muualla 16. helmikuuta 2001. Pelin tapahtumat mukailevat elokuvan tapahtumia. Peli julkaistiin pelikonsoleille PlayStation, Game Boy Color ja PC. Pelissä on samat ääninäyttelijät kuin elokuvassakin, ja se on myös ääninäytelty suomeksi.

## Juoni

Keisari Kuzco on muuttunut laamaksi, ja hänen täytyy muuttua takaisin ihmiseksi. Hänen on päästävä Yzman nykyisin omistamaan palatsiin, mutta on juuttunut maalaiskylään. Pelissä pelaaja ohjaa Kuzcon kahdeksan tason läpi. Jokainen taso on jaettu 3-4 osaan, ns. minitasoon. 

## Pelaaminen
Pelin tarkoituksena on ohjata Kuzco takaisin Yzman palatsiin. Kuzcon vointi esitetään kruunussa. Se on jaettu viiteen osaan: kun hahmo on haavoittunut viidesti, mini-taso on aloitettava alusta, ellei pelaajalla ole Wampya. Ne herättävät Kuzcon henkiin, ja peli jatkuu viimeisimmältä tarkastusasemalta.

Koska tahansa, kun vartija, ötökkä, lintu, kasvi tai muu olento koskee Kuzcoa, hän haavoittuu. Hän myös haavoittuu koskemalla veteen tai tippumalla lattiattomalle alueelle. Hyvinvointia lisäävät kokonaan parantavat kruunut (isot kultaiset kruunut) ja yhden viidesosan parantavat kruunut (pienet punaiset kruunut).

Kuzco-kallot ovat punaisia esineitä, jotka avaavat oven ja joita on esimerkiksi punakypäräisillä vartijoilla. Pelissä on myös monenlaisia rohtoja, joiden avulla Kuzco voi muuttua erilaisiksi eläimiksi, esimerkiksi sammakoksi, kilpikonnaksi tai kaniksi.

### Hahmot ja maailma
Yzma, Kronk, Pacha, Chaca ja Tipo, viisas mies ja puhuva ötökkä ilmestyvät kesken pelin monissa tilanteissa antamaan neuvoja. Kuzcolla on myös rynnistysvoima, jonka saa keltaisista laamarohdoista. 

Pelin alueet ovat Pachan kylä, Viidakko, Joki, Viidakon päivä, Vuoret, Kaupunki ja Palatsi, Katakombit ja Laboratorio. Pelin loppuvaiheessa kaksi viimeistä kenttää käydään läpi palatsin edustalla ja laboratorion käytävillä.
Robert Wisdom

**Robert Wisdom** (s. 14. syyskuuta 1953 Washington, D.C.) on yhdysvaltalainen näyttelijä, joka on näytellyt sarjoissa kuten *[[Dharma ja Greg]]*, *[[NYPD Blue]]*, *[[Teho-osasto (televisiosarja)|Teho-osasto]]*, *[[Amyn lailla]]*, *[[Langalla]]*, *[[Pako]]* ja *[[Helstrom (televisiosarja)|Helstrom]]*.

Wisdom on tehnyt myös äänirooleja, muun muassa videopeliin *[[Spider-Man: Web of Shadows]]*.

## Aiheesta muualla
*
Ammunnan Euroopan-mestaruuskilpailut 2007 - 10 m liikkuvamaali, sekajuoksut, pojat

**10 m liikkuvanmaalin, sekajuoksuissa** pojat ampuvat 40 laukausta. Joukkuekilpailussa joukkueen muodostavat kolme saman maan kilpailijaa.

Poikien 10 m liikkuvanmaalin, sekajuoksuissa EM-kilpailut 2007 järjestettiin 14. maaliskuuta, Deauvillessä.
## Henkilökohtainen kilpailu

## Joukkue kilpailu

## Lähteet
* Ranskan ampumaurheiluliiton tietokanta
Miekka-Miehet

**Miekka-Miehet** on vuonna 1931 perustettu Helsingissä toimiva miekkailuseura. Se toimii Töölön kisahallilla ja osallistuu kilpailu- ja valmennustoimintaan kaikilla kolmella urheilumiekkailuaseella.

## SM-voittajat 1929-2009

* Nina Björman
* Esko Halme
* Jouko Halme
* Kristian Holman
* Hille Kaisla (floretti 1935, säilä 1939)
* Antti Kerminen
* Erkki Kerttula
* Kari Kuukka
* Velijussi Kyllijoki
* Taneli Lahti
* Seppo Lauhio
* Heikki Poranen
* Aaro Raitio
* Heikki Raitio (kalpa 1952 ja 1953, floretin joukkue 1954 ja 1955, kalvan joukkue 1954, 1955 ja 1956)
* Mika Roman
* Jenny Sandgren
* Sari Suomi
* Ilmari Vartia (kalpa 1938, 1947, 1948 ja 1949)
* Raimo Westman
* Rolf Wiik (kalpa 1954, 1956, 1959 ja 1960, säilä 1956)

## Katso myös
*Kaj Czarnecki

## Lähteet
Danay García

**Danay Aguilar García** (s. 5. heinäkuuta 1984) on kuubalainen näyttelijä, joka tunnetaan muun muassa Sofia Lugon roolista televisiosarjassa *[[Pako]]*. Garcia syntyi Kuuban pääkaupungissa Havannassa ja eli siellä nuoruutensa. Hän harrastaa balettia ja on tehnyt myös mallintöitä ennen teatteria.

Sittemmin García on esittänyt Luciana Galvezia televisiosarjassa *[[Fear the Walking Dead]]*. Hän on myös vieraillut muun muassa sarjoissa *[[Supernatural]]* ja *[[Havaiji 5-0]]* sekä ääninäytellyt pelissä *[[Mafia III]]*. 	

## Valikoitu filmografia
### Elokuvat

### Televisiosarjat

## Lähteet

## Aiheesta muualla

*
Jodi Lyn O’Keefe

**Jodi Lyn O'Keefe** (s. 10. lokakuuta 1978 Cliffwood Beach, New Jersey) on yhdysvaltalainen näyttelijä. Uransa hän aloitti lapsimallina päästen viisitoistavuotiaana mukaan *Another World* -saippuasarjaan. Tämän jälkeen hän sai Cassidy Bridgesin roolin CBS:n hittisarjasta *Nash Bridges* (1996), jossa hän näytteli sarjan kaikki kuusi tuotantokautta.

Elokuvadebyyttinsä O'Keefe teki vuonna 1998 elokuvassa *[[Halloween H20]]*. Hän on esiintynyt pitkissä elokuvissa ja pitänyt sen jälkeen matalampaa profiilia esiintyen lukuisissa televisiosarjoissa, kuten sarjoissa *[[Criminal Minds – FBI-tutkijat]]*, *[[Boston Legal]]*, *[[Miehen puolikkaat]]*, **, *[[Dharma ja Greg]]*, *[[Siskoni on noita]]*, *[[Edge of Fear]]*, *[[Vampyyripäiväkirjat]]* sekä *[[Pako]]*. O'Keefe on mukana myös 3 Doors Down -yhtyeen ”Let Me Go” -kappaleen musiikkivideolla. 

Vuonna 2000 hän voitti Young Hollywood Award -palkinnon kategoriassa *Best Bad Girl* roolistaan Taylor Vaughanina elokuvassa *[[Sinussa on se jokin]]* (1999).

## Aiheesta muualla
*
Stephen South

**Stephen South** (s. 19. helmikuuta 1952 Harrow, Englanti, Iso-Britannia) on entinen brittiläinen kilpa-autoilija.

## Ura
### Formula Ford
Englannin entisenä Karting -sarjan mestarina South siirtyi ajamaan Formula Ford -sarjaa ja menestyi hyvin sarjassa, kun hän voitti Ray Racen valmistamilla autoilla 16 kertaa vuosina 1973-1974.

### Formula 3
Vuonna 1975 South siirtyi isompaan Britannian Formula 3 -sarjaan, jossa ajoi avausvoittoon toisella kaudellaan Mallory Parkilla järjestetyssä Griffin Golden Helmet Trophyssä. Mestaruuden South voitti BRDC Vandervell F3 -luokassa vuonna 1977.

### Formula 1
Formula 1 -auton rattiin South pääsi vain kerran McLarenin autolla Länsi-Yhdysvaltain GP:ssa 1980, kun hän toimi Etelä-Afrikan GP:stä rannevamman saaneen Alain Prostin tuuraajana. McLarenin auto oli kilpailukyvytön ja South karsiutui kilpailusta.

## Loukkaantuminen
South loukkaantui ajaessaan CanAm -sarjassa vuonna 1980 ja lääkärit joutuivat amputoimaan hänen jalkansa.

## Lähteet
Burgmanin talo

**Burgmanin talo** oli Helsingin ensimmäinen ja yli viidenkymmenen vuoden ajan ainoa kivitalo. Se sijaitsi nykyisen Aleksanterinkadun varrella Valtioneuvoston linnan eteläsiiven luona, lähellä Ritarikadun kulmaa. Talon rakennutti 1690-luvun lopulla kauppias ja raatimies Torsten Burgman (k. 1711).

Burgmanin kuoltua talo siirtyi lainan panttina valtakunnan säätyjen pankille. Se oli harvoja isonvihan hävitykseltä säilyneitä Helsingin rakennuksia ja se toimi jonkin aikaa viljamakasiinina. Vuosina 1724–1743 talon omisti pormestari Abraham Wetter, joka teetti siihen muutostöitä, ja se oli välillä vuokralla. Pikkuvihan jälkeen tuhoja kärsinyt talo oli parin vuoden ajan Helsingin linnoitustoimen käytössä ja vuosina 1749–1752 Suomen kenraalikuvernööri Gustaf Fredrik von Rosenin asuntona. Vuodesta 1752 vuosisadan lopulle saakka rakennus oli Uudenmaan ja Hämeen läänin maaherran virka-asuntona, jolloin sitä laajennettiin ja se korotettiin kaksikerroksiseksi. Vuosina 1756–1776 alakerrassa toimi myös lääninhallituksen kanslia ja konttori. Ruotsinvallan viimeisinä vuosina Burgmanin talo oli armeijan ylipäällikön käytössä. Talo tuhoutui Suomen sodan aikana vuoden 1808 suuressa kaupunkipalossa korjauskelvottomaan kuntoon.

Burgmanin talon paikalle rakennettiin myöhemmin Senaatintalo eli nykyinen Valtioneuvoston linna. Burgmanin talon tuhouduttua Helsingin vanhin kivitalo on ollut Sederholmin talo.

Burgmanin talon jäännökset löytyivät Valtioneuvoston linnan lattian alta rakennuksen peruskorjauksen yhteydessä vuonna 1993. Ne ovat pääosin nykyisen Aleksanterinkadun ajoradan ja jalkakäytävän alla, koska katua on levennetty 1800-luvun alussa. Burgmanin talon pohjoisseinä oli suunnilleen nykyisen Valtioneuvoston linnan eteläseinän kohdalla.

## Lähteet
* Helsingin ensimmäisen kivitalo oli Burgmanin talo  - Helsingin Sanomat, 22.1.2008

### Viitteet

## Kirjallisuutta
* *Burgman - Helsingin ensimmäinen kivitalo.* Narinkka 2007.
Kommentti

**Kommentti** on kantaa ottava selostus, jossa kommentin kirjoittaja referoinnin lisäksi esittää omia ajatuksia aiheesta. Se on niin kutsuttu kainaloteksti eikä esiinny yksinään, vaan on osa suurempaa kokonaisuutta.

Kommentti liittyy alkuperäiseen kohteeseen. Kommentti voi antaa lisätietoja aiheesta. Siinä voidaan myös kritisoida lähtötekstiä.
Keiko Kishi

**Keiko Kishi** (; s. 11. elokuuta 1932 Jokohama) on japanilainen näyttelijä. Hänelle myönnettiin vuonna 2002 Japanin akatemian parhaan naisnäyttelijän palkinto, ja hänellä on ollut kaksi vastaavaa ehdokkuutta.

Kishin roolitöiden joukossa on esiintyminen Jacques Derayn elokuvassa *[[Rififi Tokiossa]]* (1962).

## Aiheesta muualla
*  
*
Valkeakosken Koskenpojat

**Valkeakosken Koskenpojat** (lyh. **VaKP**) on Valkeakoskella toimiva urheiluseura, joka on perustettu vuonna 1929. Seura tunnetaan parhaiten jalkapallosta.

## Historia
Jalkapallossa VaKP on pelannut Suomen toiseksi korkeimmalla sarjatasolla yhteensä 14 vuotta. Viimeksi se pelasi sillä tasolla vuonna 1989. Kolmanneksi korkeimmalla sarjatasolla VaKP on pelannut 12 kautta, viimeksi vuonna 1998. Oman lohkonsa seura voitti II divisioonassa vuonna 1986. Kaudeksi 2009 seuran edustusjoukkueessa tapahtui suuria muutoksia. VaKP ja FC Haka sopivat yhteistyöstä, jolla Haka otti VaKP:n edustusjoukkueen vastattavakseen ja VaKP:sta tuli Hakan reservijoukkue.

Koskenpoikien tunnetuin pelaaja on A-maajoukkueen 1970-luvun luottopuolustaja Erkki Vihtilä. Myös Sami Mahlio on VaKP:n kasvatti. 

Lentopallossa VaKP pelasi useita SM-sarjakausia 1950–1960-luvuilla.

## Aiheesta muualla
* Seuran kotisivut
San Lorenzo

**San Lorenzo** on yleinen paikannimi, joka tulee Pyhästä Laurentiuksesta (). Sen nimisiä paikkoja on:
__NOTOC__
## Amerikassa
*San Lorenzo, kaupunki Argentiinan Santa Fen provinssissa
*San Lorenzo, kaupunki Argentiinan Chacon provinssissa
*San Lorenzo, kaupunki Brasiliassa
*San Lorenzo, satamakaupunki Ecuadorissa
*San Lorenzo, kaupunki Hondurasissa Vallen departementissa
*San Lorenzo, kylä ja kunta Kolumbiassa
*San Lorenzo Tenochtitlán, merkittävä olmeekkien muinainen keskus Meksikossa
*San Lorenzo, kaupunki Paraguayssa
*San Lorenzon saari, Perussa
*San Lorenzo, kylä Perussa
*San Lorenzo River, joki Yhdysvalloissa
*San Lorenzo, kaupunki Kaliforniassa, Yhdysvalloissa
*San Lorenzo, kuvitteellinen saari ja tasavalta Kurt Vonnegutin romaanissa Kissan kehto (1963)

## Euroopassa
*San Lorenzo de El Escorial, kunta Espanjassa
*San Lorenzo, kunta Italiassa Calabrian alueella
*San Lorenzon katedraali, Italian Genovassa
*San Lorenzon kirkko, Italian Firenzessä
*San Lorenzon kirkko, Italian Veronassa
*San Lorenzo fuori le Mura, basilika Roomassa
*San Lorenzo in Panisperna, kirkko Roomassa
*San Lorenzo in Miranda, alun perin *Antoninuksen ja Faustinan temppeli* Roomassa

## Katso myös
* San Lorenzo (1768), Espanjan laivaston linjalaiva
*Saint Lawrence
Kevin Cogan

**Kevin Cogan** (s. 31. maaliskuuta 1956 Culver City, Kalifornia, Yhdysvallat) on entinen yhdysvaltalainen kilpa-autoilija.

## Ura
### Alkuvuodet
Cogan ajoi 1970-1980-luvuilla Formula Atlantic ja GrandPrix de Trois-Rivieres -sarjoissa. Vuoden 1978 Macaon GP:ssä hän oli kolmas.

### Formula 1
Cogan osallistui kahteen Formula 1 -kilpailuun kausina –, mutta ei selvittänyt karsintaa kertaakaan.

### Paluu Pohjois-Amerikan sarjoihin
Formuloiden jälkeen Cogan siirtyi kilpailemaan Pohjois-Amerikkaan, jossa ajoi mm. Cham Car ja Indycar-sarjoissa 1980-1990-luvuilla. Cogan pääsi ajamaan debyyttikilpailunsa O'Connell Racingin autolla vuonna 1981 Indianapolis Motor Speedwayllä, jossa hän sijoittui neljänneksi jääden kolme kierrosta jälkeen voittajalle Bobby Unserista. Vuonna 1986 Cogan voitti Indycar -uransa ainoan voiton Phoenixin International Racewayllä ja johti kyseisellä kaudella sarjaa, kunnes hänen autoonsa iski moottorivika ja menetti mestaruuden Bobby Rahalille. 

#### Indianapolis 500 skandaali
Vuoden 1982 Indianapolis 500 kilpailussa Cogan aiheutti skandaalin, kun hänen Penske -autonsa kaartoi lähdössä pääsuoralla kohti A.J. Foytin autoa, josta Cogan kimposi kohti Mario Andrettin autoa. Kaikki kolme autoa joutuivat keskeyttämään kilpailun ja tapaus sai suurta huomiota mediassa. Cogan itse sai potkut tallista kauden lopussa.

#### Loukkaantuminen
Cogan loukkaantui kahdesti Indianapolis 500 -kisoissa. Vuonna 1984 häneltä murtui jalka Pocono (Pa.) Racewayllä, joka siitä lähtien on vihlonnut ja aiheuttanut tasapainon menetystä. Vuonna 1991 hän kolaroi Roberto Guerreron kanssa, jolloin Coganilta vaurioitui hartia ja käsi ja lääkityksestä huolimatta Coganin kuvaili kipua seuraavanlaisesti: *"Se ei näytä pahalta, mutta sattuu sietämättömästi. Jokainen liike on kuin löisi luuta mailalla"*. 

## Lähteet
Pentti Repo

**Pentti Repo** (23. lokakuuta 1930 Sakkola – 27. lokakuuta 1997 Vilppula) oli suomalainen kiekonheittäjä. Hän voitti lajissaan seitsemän Suomen mestaruutta.

Repo osallistui kaksiin olympialaisiin ja kaksiin EM-kisoihin. Rooman olympialaisissa 1960 ja Tukholman EM-kisoissa 1958 hän sijoittui yhdeksänneksi. Tokion olympialaisissa 1964 ja Belgradin EM-kisoissa 1962 hän ei päässyt jatkoon karsinnasta.

Maaotteluissa Repo kilpaili 38 kertaa ja toimi 1960-luvun alussa Suomen maajoukkueen kapteenina. Pohjoismaitten mestaruuskilpailuissa hän saavutti hopeaa vuonna 1965 ja pronssia vuonna 1963.

Seuratasolla Repo edusti Anjalan Liittoa, Hyvinkään Tahkoa, Kolhon Urheilijoita, jonka perustajajäsen hän oli, ja Vilppulan Veikkoja. Hän voitti kiekonheiton Suomen mestaruuden vuosina 1959–1960 ja 1962–1966. SM-mitalin hän saavutti kymmenenä peräkkäisenä vuotena. Kiekonheiton Suomen ennätystä hän paransi seitsemän kertaa. Hänen paras tuloksensa oli vuonna 1964 heitetty 59,44 m, jolla hän vielä vuoden 2006 lopulla sijoittui Suomen kaikkien aikojen tilastossa 30:nneksi.

Ammatiltaan Pentti Repo oli pankinjohtaja.

## Saavutukset
* Olympialaisissa 9. sija 1960
* EM-kisoissa 9. sija 1958
* Suomen mestari: 1959, 1960, 1962, 1963, 1964, 1965, 1966
* SM-hopea: 1957, 1958
* SM-pronssi: 1961

## Lähteet
* 
*
Kulttuurin ja tieteen palatsi

**Kulttuuri- ja tiedepalatsi** ( eli PKiN) on Varsovan ydinkeskustassa sijaitseva Puolan toiseksi korkein rakennus (230,68&nbsp;m). Sen alkuperäinen nimi oli ”Josif Stalinille omistettu kulttuuri- ja tiedepalatsi” *(Pałac Kultury i Nauki imienia Józefa Stalina)*, mutta maininta Stalinista poistettiin vuoden 1956 jälkeen.

## Historia
Palatsi rakennettiin vuosina 1952–1955, ja se oli lahja Neuvostoliitolta Puolan kansalle. Tyyliltään se edustaa sosialistista realismia ja muistuttaa huomattavasti Moskovan Seitsemää sisarusta. Pääarkkitehti Lev Rudnev liitti rakennukseen myös viittauksia puolalaiseen arkkitehtuuriin; tästä esimerkkinä ovat muun muassa renessanssityyliset attikat.

## Nykyään
Kulttuuripalatsi on herättänyt varsovalaisten keskuudessa ristiriitaisia tunteita. Monet pitävät sitä Neuvostoliiton valta-aseman symbolina. Kommunismin jälkeisinä vuosikymmeninä asenteet ovat kuitenkin lientyneet, ja vuonna 2007 rakennus julistettiin suojelukohteeksi. Uudenvuodenaattona 2000 paljastettiin tornin korkeimman osan neljälle sivulle lisätyt kellot, mikä teki tornista maailman korkeimman kellotornin. Vuonna 2002 Tokiossa sijaitseva NTT Docomo Yoyogi Building ohitti palatsin kellotornin korkeudessa.

Rakennuksessa on nykyään toimistoja, näyttelytiloja, kaksi teatteria, elokuvateatteri, monitoimihalli (Sala kongresowa), Tekniikan museo, uimahalli ja liikuntatiloja jne. Rakennuksen tornia käytetään myös radio- ja televisioantennina.

## Lähteet

## Aiheesta muualla

* Virallinen sivu
Jussi Rintamäki

**Jussi Antero Rintamäki** (4. heinäkuuta 1935 Ilmajoki – 21. maaliskuuta 2025 Hämeenlinna) oli suomalainen pika- ja aitajuoksija. Hän on päälajissaan, 400 metrin aitajuoksussa parhaiten olympialaisissa vuoden 1924 jälkeen sijoittunut suomalainen. Häntä valmensi Paavo Karikko.

## Ura
Rintamäen juoksu-uran huippuhetki oli 400 metrin aitajuoksu Rooman 1960 olympialaisissa. Hän johti loppukilpailua vielä puolimatkassa ja sijoittui lopulta viidenneksi, joka sekin on edelleen lajin paras suomalaissijoitus Erik Wilénin vuonna 1924 saavuttaman hopeamitalin jälkeen. Rintamäki alitti Roomassa ensimmäisenä suomalaisena 51 sekunnin rajan juostessaan Suomen ennätyksen 50,8. Aiemmin samana vuonna hänestä tuli vasta toinen suomalainen 52 sekunnin alittaja juostessaan ajan 51,4. Belgradin EM-kisoissa 1962 Rintamäki sivusi Suomen ennätystään ja sijoittui neljänneksi. Ensimmäisissä arvokisoissaan, Tukholman EM-kisoissa 1958 hän ei menestynyt. Kaikissa kolmissa arvokisoissaan hän juoksi myös Suomen 4 × 400 metrin viestijuoksujoukkueessa.

Maaotteluissa Rintamäki kilpaili 25 kertaa ja otti 18 henkilökohtaista lajivoittoa. Pohjoismaitten mestaruuskilpailuissa hän voitti 400 metrin aitajuoksussa kultaa vuonna 1961 ja pronssia vuonna 1963. PM-hopeaa hän sai 400 metrin juoksussa vuonna 1961.

Suomen mestaruuden Rintamäki voitti 400 metrin aitajuoksussa vuosina 1959–1963 ja 400 metrin juoksussa vuosina 1960–1962. Turun Toverien joukkueessa hän voitti 4&nbsp;×&nbsp;400 metrin viestijuoksun Suomen mestaruuden vuosina 1958–1963 ja 4&nbsp;×&nbsp;100 metrin mestaruuden vuonna 1959. Pitkässä viestissä hän juoksi TuTo:n joukkueessa seurajoukkueiden Suomen ennätyksen 3.13,0 (vuonna 1958) ja maajoukkueessa Suomen ennätyksen 3.09,8 (vuonna 1961). Harvinaisemmassa lajissa, 200 metrin aitajuoksussa hän juoksi Suomen ennätyksen 23,8 (vuonna 1961). Hän on 400 metrin aitajuoksun ennätyksellään 50,8 vielä vuonna 2007 Suomen kaikkien aikojen tilastossa 20 parhaan joukossa. Hänen ennätyksensä 400 metrin juoksussa on 46,9, jolla hän on yhä kaikkien aikojen tilastossa 20. sijan tienoilla.

Ennen TuTo:a Jussi Rintamäki edusti seuratasolla Ilmajoen Ilvestä, Ilmajoen Kisailijoita ja Vaasan Vasamaa. Ammatiltaan hän oli palomies ja liikuntaneuvoja sekä Turun kaupungin apulaisliikuntatoimenjohtaja.

## Saavutukset
* 400 metrin aitajuoksussa
** Olympialaisissa 5. sija 1960
** EM-kisoissa 4. sija 1962
** PM-kisoissa kultaa 1961 ja pronssia 1963
** Suomen mestari: 1959, 1960, 1961, 1962, 1963
** Useita Suomen ennätyksiä vuosina 1960–1962 (paras tulos 50,8)
* 200 metrin aitajuoksussa
** Suomen ennätys 23,8 (vuonna 1961)
* 400 metrin juoksussa
** PM-kisoissa hopeaa 1961
** Suomen mestari: 1960, 1961, 1962
** SM-hopeaa: 1958, 1959
* 4&nbsp;×&nbsp;400 metrin juoksussa
** Suomen mestari: 1958, 1959, 1960, 1961, 1962, 1963 (TuTo)
** Maajoukkueiden Suomen ennätys 3.09,8 (vuonna 1961)
** Seurajoukkueiden Suomen ennätys 3.13,0 (vuonna1958, TuTo)
* 4&nbsp;×&nbsp;100 metrin juoksussa
** Suomen mestari: 1959 (TuTo)

## Lähteet
* 
* 

### Viitteet
Anders Södergren

**Anders Södergren** (s. 17. toukokuuta 1977 Söderhamn) on ruotsalainen maastohiihtäjä, moninkertainen arvokisamitalisti.

Södergren saavutti Val di Fiemmen MM-kisoissa 2003 hopeaa 50 kilometrin vapaan hiihtotavan kilpailussa tasan 15 sekuntia Martin Koukalille hävinneenä. Hän hiihti lisäksi avausosuuden Ruotsin viestijoukkueessa, joka saavutti pronssia Norjan ja Saksan jälkeen. Torinon olympialaisissa 2006 hän hiihti toisen osuuden Ruotsin ollessa jälleen viestikilpailussa kolmas – kirkkaammat mitalit menivät Italialle ja Saksalle. Sapporon MM-kisoissa 2007 hän hiihti ankkuriosuuden Ruotsin saavuttaessa taas viestipronssia. Liberecissä 2009 Södergren saavutti yhdistelmäkilpailussa hopeaa. Vancouverin olympialaisissa 2010 Södergren hiihti kolmannen osuuden Ruotsin kultaa voittaneessa viestijoukkueessa. Oslon MM-kilpailuissa 2011 hän hiihti niin ikään kolmannen osuuden Ruotsin hopeajoukkueessa.

Maailmancupissa Södergren on voittanut kaksi kertaa 50 kilometrin vapaan hiihtotavan kilpailun Holmenkollenilla: 11. maaliskuuta 2006 ja 8. maaliskuuta 2008. Lisäksi hän voitti 10 kilometrin perinteisen hiihtotavan kilpailun Valdidentrossa helmikuussa 2009. Hän on sijoittunut maailmancupin osakilpailuissa neljä kertaa toiseksi ja seitsemän kertaa kolmanneksi (14.2.2009 mennessä). Maaliskuussa 2003 hän hiihti kolmannen osuuden Ruotsin voittaessa viestikilpailun Falunissa. 

Södergren lähti syksyllä 2008 kovin odotuksin kauteen, mutta ennen maailmancupin avauskisaa hänen kiveksessään havaittiin kasvain. Södergrenin kausi oli vaarassa peruuntua kokonaan, mutta kives poistettiin ja hän pääsi takaisin ladulle..

## Saavutuksia

*Olympialaiset:

**Torino 2006: 4 × 10 km pronssia, 15 km (p) + 15 km (v) viides, 50 km (v) kuudes, 15 km (p) kymmenes 
**Vancouver 2010: 4 × 10 km kultaa, 50 km (p) yhdeksäs, 15 km (p) + 15 km (v) kymmenes
**Sotši 2014: 50 km (v) seitsemäs, 15 km (p) + 15 km (v) neljästoista

*MM-kilpailut:

**Lahti 2001: 30 km (p) viidestoista, 50 km (v) viidestoista
**Val di Fiemme 2003: 50 km (v) hopeaa, 4 × 10 km pronssia, 30 km (p) yhdestoista, 10 km (p) + 10 km (v) viidestoista 
**Oberstdorf 2005: 15 km (p) + 15 km (v) viides, 4 × 10 km seitsemäs, 50 km (p) yhdeksäs, 15 km (v) viidestoista
**Sapporo 2007: 4 × 10 km pronssia, 15 km (p) + 15 km (v) kahdeksas, 15 km (v) kymmenes, 50 km (p) neljästoista
**Liberec 2009: 15 km (p) + 15 km (v) hopeaa
**Oslo 2011: 4 × 10 km hopeaa, 50 km (v) neljästoista
**Val di Fiemme 2013: 50 km (p) viidestoista
**Falun 2015: 50 km (p) viidestoista

*Maailmancup:

**Kausi 2003–2004: kokonaiskilpailussa kymmenes
**Kausi 2005–2006: kokonaiskilpailussa kahdeksas, pitkien matkojen cupissa kolmas
**Kausi 2007–2008: kokonaiskilpailussa seitsemäs, pitkien matkojen cupissa viides

## Lähteet
*

### Viitteet

## Aiheesta muualla
*Virallinen sivusto
Peter Müller

**Peter Müller** (s. 6. lokakuuta 1957 Adliswil, Sveitsi) on sveitsiläinen uransa lopettanut alppihiihtäjä, joka oli lähinnä erikoistunut syöksylaskuun.

Müller saavutti urallaan kaksi syöksylaskun olympiahopeaa Sarajevosta 1984 ja Calgarystä 1988. Hän voitti syöksylaskun maailmanmestaruuden Crans-Montanassa 1987 ja sijoittui hopealle Bormiossa 1985 sekä Vailissa 1989. Hänen uraltaan löytyvät lisäksi syöksyn neljäs tila Lake Placidin olympialaisista 1980, sekä kaksi viidettä sijaa MM-kisoista vuosilta 1978 ja 1982.

Müller voitti urallaan syöksylaskun maailmancupin kaksi kertaa vuosina 1979 ja 1980. Hän saavutti 24 osakilpailuvoittoa, joista 19 syöksylaskussa, 3 alppiyhdistetyssä ja 2 supersuurpujottelussa. Müllerin uran paras sijoitus maailmancupin loppupisteissä on neljäs sija, johon hän ylsi kolme kertaa vuosina 1982, 1985 ja 1986.

Müller lopetti uransa vuonna 1992.

## Lähteet
*
*Müller Ski-databasen sivuilla
Ylä- ja alaindeksi

**Yläindeksi** ja **alaindeksi** ( 'osoitin') ovat numeroita, kuvioita, symboleja ja osoittimia, jotka ovat kooltaan pienempiä ja jotka sijaitsevat hieman ylempänä tai alempana kuin tavallinen teksti, yläindeksi ylempänä (esimerkiksi **m<sup>2</sup>**) ja alaindeksi alempana (esimerkiksi **H<sub>2</sub>O**). Ylä- ja alaindeksejä käytetään tavallisesti kaavoissa, matemaattisissa lausekkeissa, kemiallisissa yhdisteissä ja isotoopeissa, mutta niillä on muitakin käyttötarkoituksia.
Eripura

**Eripura** on Heavy Metal Perse -yhtyeen ensimmäinen albumi. Levy saavutti ensimmäisellä listaviikollaan sijan 38. Suomen virallisella albumilistalla.

## Kappaleet
#
#
#
#
#
#
#
#
#
#
#

## Kokoonpano
* Matias Palm – laulu, kitara
* Juha Leikkainen – kitara
* Harri Leinonen – bassokitara
* Heikki Romppainen – rummut

### Sessiojäsenet
* Aleksi Munter – kosketinsoitin kappaleissa 3, 4, 6, 8 ja 11
* Johannes Salo – kosketinsoitin kappaleissa 2, 5, 7 ja 9
* Niko Mankinen – duettolaulu kappaleesa *Tapio*
* Kasperi Heikkinen – kitarasoolo kappaleessa *Pahaksi Parkittu Lalli*
* Marko Karhu – huudot kappaleessa *Talonpoikaisralli*
* Janne Kela – nauru kappaleessa *Talonpoikaisralli*

## Arvostelut
* Desibeli.net: 
* Imperiumi.net: 9+/10
* V2.fi: 

## Lähteet

## Aiheesta muualla
* 
*
Liikelaitos

**Liikelaitos**  on julkisen elimen (valtion, kunnan) omistama liiketoimintaa harjoittava organisaatio. Toiminta rahoitetaan maksutuloilla.
## Suomi
Suomessa on kaksi tyyppiä:
*Kunnallinen liikelaitos
*Valtion liikelaitos

## Ruotsi
Nykyään on kolme valtion liikelaitosta:
*Ilmailulaitos, 
*Merenkulkulaitos, 
*Svenska kraftnät, joka vastaa Ruotsin kantaverkosta
Simone Sannibale

**Simone Sannibale** (s. 10. maaliskuuta 1986 Albano Laziale, Italia) on italialainen jalkapalloilija, joka edustaa Serie A -seura Laziota. 186 senttimetriä pitkän Sannibalen pelipaikka on puolustaja.

Sannibale on Lazion oma kasvatti, joka nousi edustusjoukkueen rinkiin ensimmäisen kerran vuonna 2004. Hän ei kuitenkaan ole toistaiseksi saanut peliaikaa liigaotteluissa, vaan hankkinut pelikokemusta lainavisiiteillä alasarjaseuroihin.
Passio (filosofia)

**Passio** (< lat. *patior*, ”kärsiä”, ”sallia”) on filosofian käsite, joka tarkoittaa subjektin voimakasta tunnetilaa, johon voi sisältyä esimerkiksi innostusta ja intohimoa, ja joka vaatii usein toimintaa.

## Stoalaisuus

Stoalaisuudessa *passioilla* (, mon. *pathē*) tarkoitettiin tunneperäisen kärsimyksen eri muotoja. Passioita katsottiin olevan päätasolla neljä: halu, nautinto, pelko ja kärsimys.

Passiot voidaan jakaa nelikenttään, jossa kaksi passioista liittyy johonkin, jonka ihminen arvostelee hyväksi (nautinto, halu), ja kaksi johonkin, jonka ihminen arvostelee pahaksi (kärsimys, pelko). Toisaalta kaksi liittyy nykyhetkeen (nautinto, kärsimys) ja toisaalta kaksi tulevaisuuteen kohdistuvaan odotukseen (halu, pelko).

## Aristotelismi ja skolastiikka

Latinankielisessä filosofiassa 1600-luvulle asti latinan sana *passio* tarkoitti vaikutuksen kohdetta tai tulosta. Aristoteleen kategorioihin kuului kahdenlaisia toimintaan liittyviä ominaisuuksia, joita olivat aktit ja passiot. Tällöin akti liittyi toimiluvan subjektiin ja passio sen kohteeseen (objektiin). Myöhäiskeskiajalla ja uuden ajan alussa sanalle kehittyi erityismerkitys, jossa passioksi kutsuttiin erityisesti mielen tapahtumaa, joka oli jonkin ulkoisen aiheuttama (esimerkiksi havainto). Yhtenä tällaisten ulkoisten vaikutusten tuloksena syntyneiden mielen tapahtumien ryhmänä tunteet eli emootiot saivat erityisen merkityksen. Niinpä sanaa passio käytetään toisinaan yksinomaan tunteista.

## Lähteet
Robert Brandt

**Robert Brandt** (s. 21. lokakuuta 1982 Helsinki) on suomalainen pikaluistelija.

Seuratasolla Helsingin Työväen Luistelijoita edustava Brandt sijoittui yleisluistelun EM-kilpailuissa vuonna 2006 30:nneksi, vuonna 2008 25:nneksi ja vuonna 2013 26:nneksi. Marraskuussa 2013 Brandt palasi maailmancup-kilpailuihin kuuden vuoden tauon jälkeen.

Brandt on kilpaillut myös pikarullaluistelun SM-kisoissa.

## Lähteet

## Aiheesta muualla
*Brandt Jakub Majerski's Speedskating Database -sivustolla 
*Brandt SpeedSkatingStats.com -sivustolla
Fernando Muslera

**Néstor Fernando Muslera Micol** (s. 16. kesäkuuta 1986 Buenos Aires, Argentiina) on uruguaylainen jalkapallomaalivahti. 190 senttimetriä pitkä Muslera edustaa Argentiinan Primera Divisiónissa pelaavaa Estudiantesia, johon hän siirtyi vuonna 2025 pelattuaan 14 vuotta turkkilaisseura Galatasarayssa.

## Ura
### Seurajoukkueura

Muslera siirtyi Lazioon elokuussa 2007 Nacionalista juuri ennen siirtoikkunan sulkeutumista, koska seura tarvitsi korvaajan uransa lopettaneelle Angelo Peruzzille ja hänen tilalleen hankittavaksi suunnitellun Juan Pablo Carrizon siirto Italiaan kariutui.

Musleran ensiesiintyminen Lazion paidassa tapahtui 16. syyskuuta 2007 Cagliaria vastaan pelatussa, 2–2 päättyneessä ottelussa. Tämän jälkeen hän aloitti neljä peräkkäistä ottelua, mutta niistä viimeinen, 7. lokakuuta pelattu 5–1-tappiolukemiin päättynyt peli Milania vastaan toi Musleralle penkkikomennuksen ja ykkösmaalivahdin paikka meni konkari Marco Ballottalle. Ballottan lähdöstä huolimatta Muslera joutui aloittamaan kauden 2008–2009 selkeänä kakkosmaalivahtina, kun Carrizon siirto Lazioon toteutui viimein. Carrizon epävarmojen otteiden ansiosta Muslera sai uuden tilaisuuden ja ottikin vakuuttavilla otteillaan itselleen ykkösmaalvahdin paikan, eikä ole siitä luopunut. Vuoden 2009 Italian cupin finaalissa Muslera oli suuressa roolissa torjuessaan rankkarikisassa kaksi UC Sampdorian rangaistuspotkua ja johdattaen omalta osaltaan Lazion cupin voittoon.

Heinäkuussa 2011 Muslera siirtyi Laziosta turkkilaisseura Galatasarayhin. Hän voitti Galatasarayssa Turkin liigamestaruuden vuosina 2012, 2013, 2015, 2018, 2019, 2023, 2024 ja 2025 sekä Turkin Cupin vuosina 2014, 2015, 2016, 2019 ja 2025. Toukokuussa 2025 Muslera kertoi jättävänsä Galatasarayn 14 vuoden jälkeen. Muslera pelasi Galatasarayssa kaikki kilpailut mukaan lukien yhteensä 551 ottelua ja on Galatasarayn kaikkien aikojen eniten otteluita pelannut maalivahti, eniten Turkin Superliigan otteluita pelannut pelaaja, eniten otteluita pelannut ulkomaalaispelaaja sekä toiseksi eniten otteluita pelannut pelaaja Bülent Korkmazin jälkeen.

Kesäkuussa 2025 Muslera siirtyi argentiinalaisseura Estudiantesiin vuoden 2026 loppuun ulottuvalla sopimuksella.

### Maajoukkueura
Muslera pelasi Uruguayn maajoukkueessa ensimmäisen maaottelunsa lokakuussa 2009 Ecuadoria vastaan. Etelä-Afrikan MM-kilpailuissa 2010 Muslera oli Uruguayn ykkösmaalivahti. Uruguay sijoittui turnauksessa neljänneksi. Muslera oli ykkösmaalivahti Uruguayn voittaessa Copa Américan vuonna 2011. Hän pelasi joukkueensa kaikki neljä ottelua Brasilian MM-kilpailuissa 2014 ja kaikki viisi ottelua Venäjän MM-kilpailuissa 2018. Hän oli varamaalivahtina mukana vielä Qatarin MM-kilpailuissa 2022.

Muslera lopetti maajoukkueuransa huhtikuussa 2024.

## Lähteet
* http://www.fifa.com/worldcup/players/player=229498/index.html 
* http://www.transfermarkt.co.uk/fernando-muslera/profil/spieler/58088

### Viitteet
Cygnus X-1

**Cygnus X-1** eli **Joutsen X-1** (usein lyhennetty muotoon **Cyg X-1**) on Joutsenen tähdistön suunnalla, noin 7200  valovuoden päässä sijaitseva voimakas röntgenlähde, jonka uskotaan olevan musta aukko. Se löydettiin 1960-luvulla, ja oli eräs ensimmäisistä löydetyistä mahdollisista mustista aukoista ja on yhä yksi tähtijärjestelmistä, joiden kaikkein luotettavimmin uskotaan sisältävän mustan aukon. Greenwichin kuninkaallisessa observatoriossa työskennelleet Louise Webster ja Paul Murdin tunnistivat Cygnus X-1:n seuralaistähden tavalliseksi superjättiläiseksi vuonna 1971. Cygnus X-1:n massan uskotaan olevan noin 21 kertaa auringon massa, mikä on liikaa jopa neutronitähdelle. Tämä tukee olettamusta, että Cygnus X-1 olisi musta aukko.

Cygnus X-1 kuuluu röntgenkaksoistähtijärjestelmään. Sen optinen seuralaistähti, HDE 226868, on sininen jättiläinen, jonka näennäiskirkkaus on 8,9 (nähtävissä hyvillä kiikareilla hyvissä havainto-olosuhteissa), rektaskensio  ja deklinaatio . Cygnus X-1 kiertää tähteä noin 0,2 AU:n päässä. Cygnus X-1:n ja tähden välille on syntynyt kertymäkiekko.

## Tähtijärjestelmä
Cygnus X-1 on kaksoistähti, joka sisältää O9-B0 -spektriluokan ylijättiläisen (pintalämpötila 31&nbsp;000 kelviniä) ja kompaktin kohteen. Ylijättiläisen massa on noin 19,2 auringon massaa. Kompaktin kohteen massa on 14,8 auringon massaa ja koska neutronitähden suurin mahdollinen massa ei voi ylittää kolmea Auringon massaa, sen uskotaan olevan musta aukko. Kertymäkiekon sisäosat tuottavat röntgensäteitä, joita muokkaa Comptonin sironta kiekon koronassa ja heijastuminen kiekon pinnasta. Vaihtoehtoisesti röntgensäteet voivat joutua Comptonin sirontaan suihkun perustassa kiekon koronan sijasta. Cygnus X-1 on kirkkain pysyvä röntgensäteiden lähde (''E'' > 20 keV) taivaalla.

## Katso myös
* Musta aukko
* Röntgenkaksoistähti

## Lähteet
* 

### Viitteet

## Aiheesta muualla

*Euroopan avaruusjärjestö:  Taiteilijan näkemys Cygnus X-1:stä
Mark Jordon

**Mark Jordon** (s. 25. tammikuuta 1965 Oldham, Lancashire, Englanti) on englantilainen näyttelijä. Hän näytteli konstaapeli Phil Bellamyn roolia englantilaisessa draamasarjassa *[[Sydämen asialla]]* 15 vuotta 1992–2007. Lisäksi hän on näytellyt lukuisissa muissa sarjoissa, kuten *[[Kyläsairaala]]*, *[[Coronation Street]]* ja *[[Emmerdale]]*. Jordon on ohjannut ja tuottanut lyhytelokuvan *To the Sea Again* (2006).

## Yksityiselämä
Jordon meni naimisiin näyttelijä Siobhan Finneranin kanssa vuonna 1997, pari erosi vuonna 2014. Heillä on kaksi lasta. Jordon on sen jälkeen seurustellut *Emmerdale*-näyttelijä Laura Nortonin kanssa.

## Aiheesta muualla
*
Kofun

**Kofun** () tarkoittaa 200&ndash;600-luvuilla rakennettuja megaliittisia hautoja tai tumuluksia Japanissa. Ne ovat antaneet nimen Japanin historian Kofun-kaudelle. Suurin osa kofuneista on avaimenreiän muotoisia kumpuja, lähes ainutlaatuisia muinaiselle Japanille.
Kofuneiden päälle ja ympärille asetettiin niitä suojaamaan ja rajamaan haniwa-terrakottaveistoksia. 

## Historiaa

Kofunit olivat Japanin Yamato-kauden ylimystön hautoja. Kofuneita tehtiin erityisen paljon Kofun-kaudella 300–552. Kofunien rakentaminen aloitettiin jo hieman aiemmin. Vanhimman japanilaisen kofunin on sanottu olevan Hokenoyaman kofun Sakuraissa 200-luvulta. Avaimenreiän muotoisten kofuneiden rakentaminen levisi koko maan alueelle Yamatosta (Tōhokua lukuun ottamatta) 400-luvulla. 
Kofuneiden leviämisen uskotaan todistavan Yamaton hovin vallan laajenemisesta. Mutta joidenkin mukaan se liittyy yksinkertaisesti kulttuurin leviämiseen. Tällöin sillä olisi juuri poliittista merkitystä. Kofuneita rakennettiin myös 400-luvulla Gayassa Korean eteläosassa.

Mozun–Furuichin kofun-ryhmä on Unescon maailmanperintökohde vuodesta 2019.

## Kofunien ominaisuudet

Yleisin kofun-tyyppi muistuttaa ylhäältä katsoen avaimenreikää. Niitä kutsutaan japanissa nimellä *zempō-kōen-fun*.
Mutta kofun voi olla myös ylhäältä katsoen pyöreä (*empun*), neliömäinen (*hōfun*) tai kahden suorakaiteen yhdistelmä (*zempō-kōhō-fun*).

Kofuneiden koot vaihtelevat muutamien metrien kokoisista kummuista yli 400 metriin. Suurin kofun on Daisen kofun Sakaissa Osakan prefektuurissa. Sen on sanottu olevan keisari Nintokun hauta. Vuonna 1972 Asukasta löydetty ryöstämätön Takamatsuzukan kofun paljasti joitakin yksityiskohtia. Kofunin sisälle oli maalattu värikkäitä kuvia, jotka esittävät hovia tai tähtikuvioita. Kiviarkku oli laitettu hautakammioon ja esineitä, miekkoja ja pronssipeilejä, asetettu siihen ja sen ulkopuolelle. 

## Erilaisa kofuneja


Kondagobyoyama Kofun air.jpg|Kondagobyōyaman kofun, joka on tumulus. Se on avaimenreikätyyppiä.
Shogunyama kofun.JPG|Shogunyama Kofun.
Ishibutai-kofun_Asuka_Nara_pref05n4592.jpg| Ishibutain kofun, joka on megaliitti.
鬼の窟古墳（西都原90号墳）.JPG|Pieni, pyöreä kofun.
Musashi Fuchū Kumano Jinja kofun 1.jpg|Kivistä tehty kofun.
Kurumazuka-kofun (Mibu)-1.JPG| Mibu-Kurumazuka Kofun.
Shionjiyama Kohun, Yao04.jpg|Shionjiyama Kofunin malli.
Atagozuka Kohun, Yao02.jpg|Atagozuka Kofun sisältä.
一須賀古墳群B-9号墳復元家形石棺.JPG|Kiviarkku eräässä kofunissa.
Imashirozuka-kofun haniwa-2.JPG|Imashirozukan kofunin haniwa-patsaita.
Kamiishizu Misanzai Kofun Aerial photograph 2007.jpg|Kamiishizu misanzai kofun ilmasta
Kamiishizu Misanzai Kofun zenkei-2.JPG|Kamiishizu misanzai kofun vallihaudan reunalta.
Sakitatanamikofungun.jpg|Sakin kofun-ryhmä ja Heijō-palatsin alue Narassa.
IshibutaiWithFigureSmallVersion2.jpg|Ishibutain kofun, Soga no Umakon hauta Asukassa.
CG Danpusan Kofun from above Atsuta-jingu Shrine 7p.JPG|Danpusan kofunin 3-ulotteinen malli.


## Lähteet
Zero Mostel

**Samuel Joel ”Zero” Mostel** (28. helmikuuta 1915 – 8. syyskuuta 1977) oli yhdysvaltalainen näyttelijä. Hän voitti kolme Tony-palkintoa vuosina 1961, 1963 ja 1965.

Mostel syntyi New Yorkin Brooklynissä juutalaiseen perheeseen ja opiskeli City College of New Yorkissa. Hän joutui 1950-luvulla Hollywoodin mustalle listalle.

13. tammikuuta 1960 Mostel vammaantui liikenneonnettomuudessa, josta hänelle jäi pysyviä jalkavaivoja. Hänen tähdittämiensä tunnettujen töiden joukossa ovat musikaali *[[Viulunsoittaja katolla]]* (1964) ja näytelmäelokuvat *[[Kevät koittaa Hitlerille]]* (1968) ja *[[Musta lista (elokuva)|Musta lista]]* (1976). Hän vieraili *[[The Muppet Show|The Muppet Show'ssa]]*, joskin hänen jaksonsa esitettiin vasta postuumisti. 

Mostel menehtyi Philadelphiassa Pennsylvaniassa sairauskohtaukseen 62 vuoden ikäisenä.

## Aiheesta muualla
*